কলকাতার কুমোরটুলিতে ট্রলি ব্যাগে উদ্ধার মহিলার খণ্ডবিখণ্ড দেহ

কলকাতা: খাস কলকাতার (Kolkata ) কুমোরটুলি (kumortuli) ঘাটে ট্রলি ব্যাগে (Trolley Bag) উদ্ধার মৃতদেহ (Dead Body)। দুই মহিলা সকাল ৭টায় দেহটি লোপাট করতে আসে বলে অভিযোগ। স্থানীয়দের তৎপরতায় ধরা পড়ে যায় ওই দুই মহিলা (Arrest)।

পুলিশ সূত্রে খবর, ট্রলি ব্যাগে যে মহিলার দেহ উদ্ধার হয়েছে তাঁর নাম সুমিতা ঘোষ (Sumita Ghosh)। আর যে ২ মহিলাকে গ্রেফতার করা হয়েছে তাদের নাম ফাল্গুনী ঘোষ (Falguni Ghosh) ও আরতি ঘোষ (Arati Ghosh)। নিহত সুমিতা দেবী সম্পর্কে ফাল্গুনীদেবীর পিসি শাশুড়ি। এখনও পর্যন্ত পাওয়া তথ্য অনুযায়ী সকলের বাড়ি মধ্যমগ্রাম থানা এলাকায়।

আরও পড়ুন: সরকারি স্কলারশিপে বড়সড় দুর্নীতির অভিযোগ যাদবপুর বিশ্ববিদ্যালয়ে

কী ভাবে মহিলাকে খুন করা হল তা জানতে স্থানীয় থানার সঙ্গে যোগাযোগ করেছে পুলিশ। ধৃতদের জেরা করছে উত্তর বন্দর থানার আধিকারিকরা। ইতিমধ্যে উত্তর বন্দর থানায় এসেছেন কলকাতার নগরপাল মনোজ ভার্মা।

জানা গেছে, মঙ্গলবার সকালে একটি বড় ট্রলি ব্যাগ নিয়ে ট্যাক্সি করে দুই মহিলাকে নামতে দেখেন স্থানীয়রা। জিজ্ঞাসা করতে তারা জানান, ব্যাগে কুকুরের দেহ আছে।  কিন্তু তাদের কথা বলার ধরন দেখে স্থানীয়দের সন্দেহ হয়। স্থানীয়রাই থানায় খবর দেয়। পুলিশ এসে ২ মহিলাকে গ্রেফতার করার পাশাপাশি ট্রলিব্যাগটি উদ্ধার করে নিয়ে যায়। ব্যাগ খুলতেই দেখা যায় ট্রলি ব্যাগের মধ্যে রয়েছে এক মহিলার খণ্ডবিখণ্ড দেহ। পুলিশ দেহ উদ্ধার করে ময়নাতদন্তে পাঠিয়েছে। কী কারণে এই খুন তা জানতে ওই দুই মহিলাকে জিজ্ঞাসাবাদ করছে পুলিশ।

দেখুন অন্য খবর: